ट्रेड एक्सपर्ट का दावा- शो में रिया का असली वर्जन देखने को मिलेगा
Bollywood Actress Rhea Chakraborty Comeback On TV; एक्ट्रेस रिया चक्रवर्ती पर दिवंगत अभिनेता सुशांत सिंह राजपूत को ड्रग्स देने से लेकर आत्महत्या तक करने को उकसाने के आरोप रहें हैं। इसके चलते पिछले तीन सालों से उन्हें कोई काम नहीं मिला है।
रिया चक्रवर्ती पर दिवंगत एक्टर सुशांत सिंह राजपूत को ड्रग्स देने और सुसाइड के लिए उकसाने तक के आरोप लगे थे। इसके चलते पिछले तीन सालों से उन्हें कोई काम नहीं मिला है। अब उन्हें एमटीवी रोडीज 19 के लिए बतौर गैंग लीडर शो से जोड़ा गया है।
उन्होंने नेहा धूपिया को रिप्लेस किया है। रिया की वापसी को लेकर सोशल मीडिया से लेकर फिल्म इंडस्ट्री में अलग अलग मत हैं। ट्रेड एक्सपर्ट्स का मानना है कि रिया का जो अतीत रहा है, उससे शो को काफी फायदा मिल सकता है।
मेकर्स ने रिया को ही क्यों चुना?
प्रह्लाद ने अपनी बात समझाते हुए कहा, 'मेरा मानना है कि इस तरह के शोज का मिजाज ही ऐसा है, जहां किसी सेलिब्रिटी की कॉन्ट्रोवर्सी को भुनाया जाता है। यहां तो शो की टैग लाइन (थीम) भी कर्म या कांड है। इससे समझा जा सकता है कि मेकर्स ने क्यों किसी को गैंग लीडर बनाया है।
टैग लाइन से ये बात जाहिर होती है कि आम लोगों की इस शो के लिए क्या धारणा है। इस तरह के शोज को टॉक्सिक शो की कैटेगरी में रखना चाहिए। यहां मेकर्स का मकसद बेस्ट आउट ऑफ यू के बजाय वर्स्ट आउट ऑफ यू निकालने पर जोर रहता है।'
ऐसे शोज में कॉन्ट्रोवर्सियल कैंडिडेट को मिलती है तवज्जो
प्रह्लाद के मुताबिक, 'मूल रूप से एमटीवी रोडीज या बिग बॉस जैसे शोज में कंटेस्टेंट से उनके अंदर का बेस्ट निकालने को कहा जाता है, मगर देखा जाए तो वो कितने वर्स्ट हो सकते हैं। शो को जीतने के लिए ऐसे ही टास्क दिए जाते हैं। ऐसे शोज में कॉन्ट्रोवर्सियल  कैंडिडेट को तवज्जो दी जाती है।'
ऑडियंस रिया का असली वर्जन जानना चाहती है
प्रह्लाद का कहना है कि सुशांत के केस में रिया के बारे में मीडिया में काफी खराब रिपोर्टिंग हुई है। उन्होंने कहा, 'मीडिया में रिया के बारे में काफी कुछ भला बुरा कहा गया। ऐसे में आम ऑडियंस रिया का असली वर्जन जानना चाहती है। लोगों को जानना है कि रिया सच में सही है या गलत। उनके शो से जुड़ने पर लोगों में एक दिलचस्पी तो रहेगी ही।'
शो के अन्य गैंग लीडर से साथ ऑडिशन शूट कर रही हैं रिया
फिलहाल शो का ऑडिशन राउंड चल रहा है। गुरुवार को टीम चंडीगढ़ में ऑडिशन कर रही थी। वहां सोनू सूद, प्रिंस नरूला, गौतम गुलाटी और रिया चक्रवर्ती भी थीं। सोनू सूद पिछले सीजन के भी होस्ट रहें हैं।
ऑडिशन राउंड में सिलेक्शन के बाद प्रतिभागियों के साथ बिहार के गया जैसे इलाकों में टास्क दिए जाने की उम्मीद है। वहां प्रतिभागियों से कर्म या कांड के जरिए टास्क पूरा करने की खबरें हैं। हालांकि इन सब मामलों पर चैनल की प्रतिक्रिया आनी बाकी है।
NCB की जांच में रिया चक्रवर्ती का नाम सामने आया था
CBI जब सुशांत सिंह राजपूत सुसाइड केस की जांच कर रही थी तो इसमें ड्रग्स एंगल खुल कर सामने आया था। नार्कोटिक्स कंट्रोल ब्यूरो ने इस मामले में बड़े पैमाने पर जांच की थी। जांच में ड्रग्स सिंडिकेट की बात भी सामने आई थी।
इस ड्रग्स केस में रिया चक्रवर्ती बुरी तरह फंसी थीं। रिया पर खुद भी ड्रग्स लेने और सुशांत को भी ड्रग्स देने का आरोप लगा था। इसके अलावा रिया पर सुशांत के घरवालों ने भी आरोप लगाते हुए कहा था कि वो सुशांत को मानसिक और आर्थिक रूप से प्रताड़ित करती थीं।
